คือหนูมีประจำเดือนเมื่อวันที่14ละหมดวันมี่18 พอมาวันที่20เหมือนมีประจำเดือนไหลออกมาไม่เยอะเป็นสีแดงอ่อนออกชมพู จะเป็นอันตรายไหมค่ะ
สวัสดีค่ะ เลือดประจำเดือนปกตินั้นควรจะมาทุกเดือน ห่าง 22-35 วันจากรอบก่อน มาแต่ละครั้งประมาณ 3-7 วันแล้วหยุดสนิท ไม่มีออกผิดปกติระหว่างรอบเดือนอีกโดยเลือดประจำเดือนควรจะมาไม่เกิน 7 วันติดต่อกันดังกล่าวไป แต่อย่างไรก็ตามในช่วงวันที่ 5-7 ของประจำเดือน เลือดอาจจะออกไม่สม่ำเสมอ ออกน้อยและกระปริดกระปรอยจนค่อยๆหายไปได้แนะนำสังเกตอาการต่อค่ะ ถ้าหลังจากนี้ยังมีเลือดที่ออกผิดปกติต่อเนื่องระหว่างรอบเดือน ควรไปพบแพทย์เพื่อตรวจหาสาเหตุที่แน่ชัดต่อไป และไม่ซื้อยาสตรีหรือยาปรับฮอร์โมนใดๆมาใช้เอง